钦定古今图书集成/历象汇编/庶征典/第187卷 > 《嘉禾赋》沈鲤
## 钦定古今图书集成/历象汇编/庶征典/第187卷 > 《嘉禾赋》沈鲤

“惟帝籍之千亩，接宸极之宫墙。翕垓埏之瑞炜，穆元
辰于孟阳。萃坤灵而厚载，孕扶舆以发祥。错龙鳞于
原隰，布镂刻于塍疆。沁玉河之温润，浥金露之膏瀼。
拓周台之灵囿，陋汉苑之朱堂。感华胥于禁㝢，辟融
泽于扶桑。祷农祥于地后，震瘅愤于天房。盖圣朝之
所以先稼穑，备烝尝。展一人之孝思，而关社稷之灵
长者也。”粤惟我皇践阼阐坤，握干仁亶义濊，圣思广
渊。契七月之精蕴，领《无逸》之真诠。振天明而育德，躬
丰服于明禋。履桑林而简启，望三素以祈年，当东作
之平秩。举大典于籍田。亲秉耒以三推，御葱辖于青
毡。命后稷以播谷，简伯禹以疏泉。班保介而终亩，劳
百辟于肆筵。布阳和于九有，畅圣泽于八埏。尔乃精
忱上达，协气旁通。瑞祉骈臻，灵贶云从。沴氛神御。宝
露时融，宜暑宜寒。十雨五风，将及我私，先急我公。我
黍翼翼，我稷芃芃。既庭且硕，实大以丰。乃有嘉禾，秀
濯蒙茸。或一本而多岐，或数穟而同茎。引瑶风以幻质，濯玉瀣而凝精。陆离离以缀蕾，韡采采以含英。溶
丹椹之芳洁，灿琼蕊“之皛荧。秉五七之恒德，挺九穗
之奇祯。累连珠而合颖，一金玉而本生。霈休符于甘
雨，衔滋液于璇星。毓祥柯以五变，耀泰运于九茎。天
雨施而匪瑞，日沦地而有征。譬礼义之多富，猎龙凤
之异名。轶幽谷之兰茞，掩元圃之松苓。彼紫麻绿苣，
岂嘉禾之与埒。而碧麦灵苗，讵并蔚而争荣。若夫粟
雨炎”帝，瑞发轩辕，陶虞异穱，鲁史书年；成周合穟，唐
叔命篇。字成雨于《仓颉》，《颖颂》著于郑元，卷野产之而
名邑，赤乌因之以改元。外此而朱蓂历于尧陛，紫蕙
茁于太原，秀腾济阴之境，旅生建武之年。稻孙扬蕤
于金斗，祥麟集食于武川，敬仲乃启封禅之所致，汾
阳极称天瑞之可传。此皆帝不贵乎金玉，而宝夫衣
食之源故其政必调于函夏而时省敛于秋田之所
致也。乃有连丛合陇七穗五岐三苗四熟珍绮纷披
或北里之称盛或元山之让奇不周或呈其异种帝
庭或献自外裔或光照九阿之谣或香闻五里之滋
是以繁环侈称于前代而《昌符》踵应于来兹孰若圣
世之休祯炳灵淑于神祗“实皇衷之渊塞，特示象于
畴菑。既登八极于安和，仍济万国于咸熙。允阜泽之
潜通，羌弘化之宠绥。”于是田畯至喜，穑夫载忻，佥曰
“异哉，世所稀闻。薄言采之，以献吾君。”于惟皇上，勋华
淑轨，方且秉冲自下，逊美弗居。谓“嘉德之呈象，岂凉
德之克符。实先圣之显烈，膺上帝之瑶图也。”于是降
明诏，蠲吉辰。征太师之九奏，举宗伯之十伦。饬豆登
而并荐，毖樽俎以俱陈。信曾孙之有道，企皇祖之居
歆。于是大礼告成，兆亿欢欣。东渐海隅，西暨沙壖。具
瞻上瑞，雷动风传。凡在廷之臣工，咸稽首以飏言。谓
“圣王治天下以孝，而五谷为王政之先。兹者圣德广
运，格于重元，一人有庆，兆民赖焉。将使至治刑”于万
国，嘉祥载于普天。皇风皞皞，王道平平。端冕垂旒，四
海晏然。穆穆天子，寿考万年。